Abrid ideg teddun yirgazen akked tlawin-nni, izga-d zun d asaru n tmeddurt deg tuddar timesdurar. Tameddurt ibeddenɣef tagmat, tismin, tiṛuggza n yirgazen akked tlawin iqublen tilufa, laẓ d uɣilif, anda yal tama s talast i d-igan afrag-is: talast n wawal,n tmuɣli, n wakal... Ddan uḍan, qublen tilufa, laẓ, iṭij akk d ucengu, deg yiberdan i yasen-slemden yimezwura. Awal aneggaru n tedyant, d Lmulud i t-id-yennan mi d-yezzi useggwas, yuɣal ɣer Ɛzagza, ɣer umkan-nni n ṭṭraḍ, anda ɣlin yirgazen. Ass-a teɣli-d tsusmi deg umkan-nni.